als_Latn dik_Latn lim_Latn
Patty Jenkins theu edhe rekordin e vendosur nga Sam Taylor-Johnson me “Fifty Shades of Grey”, i cili grumbulloi 85.1 milionë dollarë gjatë prezantimit në vitin 2015. “Wonder Woman”, me aktoren izraelite Gal Gadot në rolin e protagonistes kryesore, është pritur përgjithësisht mirë nga kritika, shkruan top channel.
“Wonder Woman” është i pari film me superheronj që drejtohet nga një grua. “Hollywood”, sidomos për filma të tillë, ngurron shumë që të punësojë një regjisore femër. Megjithatë, subjekti e ka bërë efektin e vet te fansat. “Ka diçka të veçantë te historia e një gruaje të jashtëzakonshme si kjo, që i bën njerëzit për vete”, thonë ekspertët.
“Wonder Woman” ishte preferenca numër një edhe në kinematë britanike këtë fundjavë. Përpara saj, Patty Jenkins ka qenë mjaft e suksesshme edhe me regjinë e filmit “Monster”, bazuar në jetën e vrasëses seriale Aileen Wuornos, i cili i dha çmimin “Oscar” aktores kryesore, Charlize Theron, në vitin 2003.
als_Latn als_Latn als_Latn